b'\n_START_ARTICLE_\nKrvni tlak\n_START_SECTION_\nMerjenje krvnega tlaka\n_START_PARAGRAPH_\nKrvni tlak se meri navadno s sfigmomanometrom na arteriji leve roke; tlak krvi v ostalih \xc5\xbeilah je ni\xc5\xbeji. Man\xc5\xa1eto je potrebno oviti okrog nadlahti, ki zaustavi pretok krvi po arteriji, ko se jo napihne. Nato se po\xc4\x8dasi zmanj\xc5\xa1uje pritisk v man\xc5\xa1eti (tj. spu\xc5\xa1\xc4\x8da se zrak iz man\xc5\xa1ete) in se s fonendoskopom poslu\xc5\xa1a tone nad arterijo v komol\xc4\x8dni kotanji. Ko se jih zasli\xc5\xa1i, se od\xc4\x8dita sistoli\xc4\x8dni krvni tlak na merilcu, ko pa se jih ob nadaljnjem zmanj\xc5\xa1evnju pritiska v man\xc5\xa1eti ne sli\xc5\xa1i ve\xc4\x8d, pa se od\xc4\x8ditamo diastoli\xc4\x8dni krvni tlak. Krvni tlak se lahko meri tudi z manomentrom na pero ali z elektronskimi merilci. Pri slednjih fonendoskop ni potreben.'